钦定古今图书集成/明伦汇编/交谊典/第090卷 > 册府元龟 > 《与徐陵荐方圆书》周弘让
## 钦定古今图书集成/明伦汇编/交谊典/第090卷 > 册府元龟 > 《与徐陵荐方圆书》周弘让

“吾荷朝恩，得安丘壑，身名两泰，夫复奚言。但愿沐浴
尧风，遨游舜日，安服饱食，以送馀齿。”然性灵未能灰
弭，其间复须友生言语。后来英俊并出，方为时生，林
谷之中，鲜逢退逸，唯赵郡方圆，栖迟天目。年过强仕，
不慕时荥，文史足用，学艺优敏。中岁暂游宛洛，蒙弟
识异其人。方储之嗣，衣冠未绝，雅奉闲逸，得性丘林，
“与吾朋游，积有年岁。今复同在岩壑，毕志风云，琴按
清商，诗题空谷。比幽贞道缺，考槃绝咏，《贲》五履二，两
爻无间。方今公旦作辅，亿兆攸赖，激贪惩竞，傥自圆
起。”弟以搜扬佐世，水镜求贤，脱能登此仄陋，论言是
属，翘弓远贲，则山谷咸劝，足令廉风复振，懦夫能立，
岂不弘哉！圆若蒙此旌招，未必不凿“坯而达于廊庙
之用。脱不能贲然来思，而于退让之道，于斯为贵。恐
弟未究东川人士，聊复起予。今言吾家上宰之贵，无
以微裨。万一。此举，脱复入听，少得不负夙心。”周弘让
白。